नगर निगम फरीदाबाद के चुनाव अब पंचायत राज संस्थाओं के बाद होंगे। मतदाता सूची में गड़बड़ी सामने आने की वजह से निगम चुनाव अगले महीने के लिए खिसका दिए। इस गड़बड़ी का खुलासा नहीं होता तो अप्रैल में निगम के चुनाव हो जाते। सोमवार को गुड़गांव में मंडल के उपायुक्त व चुनाव से जुड़े अधिकारियों की बैठक में हरियाणा चुनाव आयुक्त धर्मवीर ने इसका खुलासा किया। पंचायतों की मतदाता सूची का अंतिम प्रकाशन होने के बाद 17 अप्रैल को पंचायतों के चुनाव की अधिसूचना जारी की जा सकती है। पंचायत चुनाव दो चरणों में होंगे।